title: Rozhodnutie Rady (EÚ) 2019/959 zo 6. júna 2019, ktorým sa vymenúva členka Výboru regiónov navrhnutá Švédskym kráľovstvom

text:
                  12.6.2019

                  SK

                  Úradný vestník Európskej únie

                  L 154/41

         ROZHODNUTIE RADY (EÚ) 2019/959
         zo 6. júna 2019,
         ktorým sa vymenúva členka Výboru regiónov navrhnutá Švédskym kráľovstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh švédskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/1203 (4) bola 20. júla 2015 pani Lotta HÅKANSSONOVÁ HARJUOVÁ nahradená pani Annou LJUNGDELLOVOU ako členka. Rozhodnutím Rady (EÚ) 2017/884 (5) bola 22. mája 2017 pani Anna LJUNGDELLOVÁ nahradená pani Camillou JANSONOVOU ako členkou.

                     (2)

                     V dôsledku skončenia funkčného obdobia pani Camilly JANSONOVEJ sa uvoľnilo jedno miesto členky Výboru regiónov,

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za členku Výboru regiónov vymenúva:

                        —

                        pani Karin WANNGÅRD, Ledamot i kommunfullmäktige, Stockholms kommun.

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 6. júna 2019

                  Za Radu

                  predsedníčka

               A. BIRCHALL

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

            (4)  Rozhodnutie Rady (EÚ) 2015/1203 z 20. júla 2015, ktorým sa vymenúvajú traja švédski členovia a šiesti švédski náhradníci Výboru regiónov (Ú. v. EÚ L 195, 23.7.2015, s. 44).

            (5)  Rozhodnutie Rady (EÚ) 2017/884 z 22. mája 2017, ktorým sa vymenúvajú dvaja členovia Výboru regiónov navrhnutí Švédskym kráľovstvom (Ú. v. EÚ L 135, 24.5.2017, s. 21).


title: Rozhodnutie Rady (EÚ) 2019/960 zo 6. júna 2019, ktorým sa vymenúvajú dvaja členovia a dvaja náhradníci Výboru regiónov navrhnutí Českou republikou

text:
                  12.6.2019

                  SK

                  Úradný vestník Európskej únie

                  L 154/42

         ROZHODNUTIE RADY (EÚ) 2019/960
         zo 6. júna 2019,
         ktorým sa vymenúvajú dvaja členovia a dvaja náhradníci Výboru regiónov navrhnutí Českou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh českej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčného obdobia pani Adriany KRNÁČOVEJ a pána Petra OSVALDA sa uvoľnili dve miesta členov Výboru regiónov.

                     (3)

                     V dôsledku skončenia funkčného obdobia pána Tomáša HUDEČEKA sa uvoľnilo miesto náhradníka Výboru regiónov.

                     (4)

                     V dôsledku vymenovania pána Jana MAREŠA za člena Výboru regiónov sa uvoľnilo jedno miesto náhradníka,

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

                        a)

                        za členov:

                                    —

                                    pán Zdeněk HŘIB, Člen zastupitelstva hl. m. Prahy,

                                    —

                                    pán Jan MAREŠ, Člen zastupitelstva statutárního města Chomutov,

                              ako aj

                        b)

                        za náhradníkov:

                                    —

                                    pán Martin DLOUHÝ, Člen zastupitelstva hl. m. Prahy,

                                    —

                                    pán Jaroslav ZÁMEČNÍK, Člen zastupitelstva statutárního města Liberec.

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 6. júna 2019

                  Za Radu

                  predsedníčka

               A. BIRCHALL

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Európskeho parlamentu (EÚ) 2019/991 zo 16. januára 2019 o účtovnej závierke Európskeho podporného úradu pre azyl za rozpočtový rok 2016

text:
               18.6.2019

               SK

               Úradný vestník Európskej únie

               L 160/23

      ROZHODNUTIE EURÓPSKEHO PARLAMENTU (EÚ) 2019/991
      zo 16. januára 2019
      o účtovnej závierke Európskeho podporného úradu pre azyl za rozpočtový rok 2016
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho podporného úradu pre azyl za rozpočtový rok 2016,

                  —

                  so zreteľom na správu Dvora audítorov o overení ročnej účtovnej závierky Európskeho podporného úradu pre azyl za rozpočtový rok 2016 spolu s odpoveďou úradu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2016 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 20. februára 2018 o udelení absolutória úradu za plnenie rozpočtu za rozpočtový rok 2016 (05941/2018 – C8-0087/2018),

                  —

                  so zreteľom na svoje rozhodnutie z 18. apríla 2018 (3), ktorým sa odkladá rozhodnutie o absolutóriu za rozpočtový rok 2016, a na odpoveď výkonného riaditeľa Európskeho podporného úradu pre azyl,

                  —

                  so zreteľom na svoje rozhodnutie z 24. októbra 2018 (4), ktorým neudeľuje výkonnému riaditeľovi Európskeho podporného úradu pre azyl absolutórium za rozpočtový rok 2016,

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl (6), a najmä na jeho článok 36,

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a článok 5 ods. 2 písm. a) prílohy IV k rokovaciemu poriadku,

         1.

            schvaľuje účtovnú závierku Európskeho podporného úradu pre azyl za rozpočtový rok 2016;

         2.

            poveruje svojho predsedu, aby postúpil toto rozhodnutie výkonnému riaditeľovi Európskeho podporného úradu pre azyl, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ C 417, 6.12.2017, s. 79.

         (2)  Pozri poznámku pod čiarou č. 1.

         (3)  Ú. v. EÚ L 248, 3.10.2018, s. 195.

         (4)  Ú. v. EÚ L 331, 28.12.2018, s. 213.

         (5)  Ú. v. EÚ L 298, 26.10.2012, s. 1.

         (6)  Ú. v. EÚ L 132, 29.5.2010, s. 11.

         (7)  Ú. v. EÚ L 328, 7.12.2013, s. 42.


title: Rozhodnutie Rady (EÚ) 2019/1086 z 18. júna 2019 o pozícii, ktorá sa má v mene Európskej únie zaujať na plenárnom zasadnutí Skupiny štátov proti korupcii (GRECO) alebo vo Výbore ministrov Rady Európy, pokiaľ ide o rozhodnutie o udelení štatútu pozorovateľa Únii v skupine GRECO

text:
                  26.6.2019

                  SK

                  Úradný vestník Európskej únie

                  L 171/115

         ROZHODNUTIE RADY (EÚ) 2019/1086
         z 18. júna 2019
         o pozícii, ktorá sa má v mene Európskej únie zaujať na plenárnom zasadnutí Skupiny štátov proti korupcii (GRECO) alebo vo Výbore ministrov Rady Európy, pokiaľ ide o rozhodnutie o udelení štatútu pozorovateľa Únii v skupine GRECO
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 83 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     V štatutárnom uznesení Rady Európy (93) 28 o čiastkových a rozšírených dohodách sa stanovuje, že štáty, ktoré nie sú členmi Rady Európy, a medzinárodné organizácie sa môžu stať pozorovateľmi v čiastkových a rozšírených dohodách ako je Dohoda, ktorou sa vytvára Skupina štátov proti korupcii (GRECO).

                     (2)

                     Rada 6. júna 2019 podporila udelenie štatútu pozorovateľa Únii v skupine GRECO a vyzvala Komisiu, aby predložila návrh pozície, ktorá sa má zaujať v mene Únie v Rade Európy.

                     (3)

                     Komisia 6. júna 2019 predložila generálnemu tajomníkovi Rady Európy žiadosť o účasť Únie v skupine GRECO so štatútom pozorovateľa.

                     (4)

                     Získanie štatútu pozorovateľa má tieto právne účinky: pozorovatelia majú právo zúčastňovať sa na zasadnutiach skupiny GRECO a majú prístup ku všetkým prerokúvaným dokumentom, pozorovatelia nemajú hlasovacie právo, nepodliehajú hodnoteniu ani nezaujímajú formálne pozície v procesoch hodnotenia ani sa nezúčastňujú na hodnotiacich misiách. Od pozorovateľov sa nevyžaduje žiaden finančný príspevok.

                     (5)

                     Účasťou Únie v skupine GRECO so štatútom pozorovateľa sa nevylučuje jej prípadná budúca účasť v skupine GRECO ako riadneho člena.

                     (6)

                     Všetky členské štáty Únie sú členmi skupiny GRECO.

                     (7)

                     Očakáva sa, že skupina GRECO bude vyzvaná, aby o štatúte pozorovateľa Únie rozhodla na 83. plenárnom zasadnutí skupiny GRECO, ktoré sa uskutoční 17. až 21. júna 2019 v Štrasburgu alebo na následnom plenárnom zasadnutí skupiny GRECO.

                     (8)

                     Ak sa uvedené rozhodnutie neprijme na 83. plenárnom zasadnutí skupiny GRECO ani na jej následnom plenárnom zasadnutí, očakáva sa, že vec sa postúpi Výboru ministrov Rady Európy, a že výbor ministrov bude vyzvaný, aby rozhodol o udelení štatútu pozorovateľa Únii v skupine GRECO.

                     (9)

                     Je preto vhodné stanoviť pozíciu, ktorá sa má zaujať v mene Európskej únie na plenárnom zasadnutí skupiny GRECO prípadne vo Výbore ministrov Rady Európy, pokiaľ ide o prijatie rozhodnutia o udelení štatútu pozorovateľa Únii v skupine GRECO.

                     (10)

                     Toto rozhodnutie je v súlade so zásadou lojálnej spolupráce.

                     (11)

                     Toto rozhodnutie je v súlade so zásadou prenesenia právomocí a nie je ním dotknuté rozdelenie právomocí medzi Úniou a jej členskými štátmi.

                     (12)

                     V súlade s článkami 1 a 2 Protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijatí a uplatňovaní tohto rozhodnutia a nie sú ním viazané ani nepodliehajú jeho uplatňovaniu.

                     (13)

                     V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať, pokiaľ ide o rozhodnutie o udelení štatútu pozorovateľa Únii v skupine štátov proti korupcii (GRECO), je takáto:

                        a)

                        členské štáty Únie podporia prijatie rozhodnutia o udelení štatútu pozorovateľa Únii v skupine GRECO na 83. plenárnom zasadnutí skupiny GRECO, prípadne na jej následnom plenárnom zasadnutí;

                        b)

                        ak sa rozhodnutie o udelení štatútu pozorovateľa Únii v skupine GRECO neprijme na 83. plenárnom zasadnutí skupiny GRECO ani na jej následnom plenárnom zasadnutí, členské štáty Únie podporia, aby sa vec postúpila Výboru ministrov Rady Európy a aby výbor ministrov prijal rozhodnutie o udelení štatútu pozorovateľa Únii v skupine GRECO.

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 18. júna 2019

                  Za Radu

                  predseda

               P. DAEA


title: Rozhodnutie Rady (EÚ) 2019/1104 z 25. júna 2019, ktorým sa mení rozhodnutie (EÚ) 2015/116, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020

text:
                  28.6.2019

                  SK

                  Úradný vestník Európskej únie

                  L 175/33

         ROZHODNUTIE RADY (EÚ) 2019/1104
         z 25. júna 2019,
         ktorým sa mení rozhodnutie (EÚ) 2015/116, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na žiadosť estónskej vlády,
         keďže:

                     (1)

                     Dňa 26. januára 2015 Rada prijala rozhodnutie (EÚ) 2015/116 (1), ktorým sa vymenúvajú aj estónski členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     Od 26. januára 2015 sú členmi Výboru regiónov pán Mihkel JUHKAMI (Mayor of Rakvere City) a pán Kurmet MÜÜRSEPP (Member of Antsla Rural Municipality Council).

                     (3)

                     Od 26. januára 2015 sú náhradníkmi Výboru regiónov pán Rait PIHELGAS (Mayor of Ambla Rural Municipality) a pán Jan TREI (Mayor of Viimsi Rural Municipality).

                     (4)

                     Estónska vláda informovala Radu listom zo 4. júna 2019 o zmenách funkcií, ktoré mali v rámci existujúcich volebných mandátov pán Mihkel JUHKAMI, pán Kurmet MÜÜRSEPP, pán Rait PIHELGAS a pán Jan TREI.

                     (5)

                     Rozhodnutie (EÚ) 2015/116 by sa malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V prílohe I k rozhodnutiu (EÚ) 2015/116 sa údaje týkajúce sa pána Mihkela JUHKAMIHO a pána Kurmeta MÜÜRSEPPA nahrádzajú takto:

               „pán Mihkel JUHKAMI
               Chairman of Rakvere Town Council
               pán Kurmet MÜÜRSEPP

                  Deputy Mayor of Antsla Rural Municipality“.

            Článok 2
            V prílohe II k rozhodnutiu (EÚ) 2015/116 sa údaje týkajúce sa pána Raita PIHELGASA a pána Jana TREIA nahrádzajú takto:

               „pán Rait PIHELGAS
               Mayor of Järva Rural Municipality
               pán Jan TREI

                  Member of Viimsi Rural Municipality Council“.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 25. júna 2019

                  Za Radu

                  predseda

               A. ANTON

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).


title: Rozhodnutie Rady (EÚ) 2019/1107 z 25. júna 2019, ktorým sa vymenúva náhradník Výboru regiónov navrhnutý Španielskym kráľovstvom

text:
                  28.6.2019

                  SK

                  Úradný vestník Európskej únie

                  L 175/37

         ROZHODNUTIE RADY (EÚ) 2019/1107
         z 25. júna 2019,
         ktorým sa vymenúva náhradník Výboru regiónov navrhnutý Španielskym kráľovstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh španielskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/2397 (4) zo 16. decembra 2015 nahradila pani Maria Luisa de MIGUELOVÁ ANASAGASTIOVÁ pána Javiera GONZALEZA ORTIZA ako náhradníčka.

                     (2)

                     V dôsledku skončenia funkčného obdobia pani Marie Luisy de MIGUELOVEJ ANASAGASTIOVEJ sa uvoľnilo miesto náhradníka Výboru regiónov,

               PRIJALA TOTO ROZHODNUTIE:

            Článok 1
            Na zvyšný čas funkčného obdobia, ktoré trvá do 25. januára 2020, sa za náhradníka Výboru regiónov vymenúva:

                        —

                        Pán Julián Zafra DÍAZ, Director General de Asuntos Económicos con la Unión Europea del Gobierno de Canarias.

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 25. júna 2019

                  Za Radu

                  predseda

               A. ANTON

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

            (4)  Rozhodnutie Rady (EÚ) 2015/2397 zo 16. decembra 2015, ktorým sa vymenúva španielsky člen a španielsky náhradník Výboru regiónov (Ú. v. EÚ L 332, 18.12.2015, s. 144).


title: Rozhodnutie Rady (SZBP) 2019/1210 z 15. júla 2019, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

text:
                  17.7.2019

                  SK

                  Úradný vestník Európskej únie

                  L 191/9

         ROZHODNUTIE RADY (SZBP) 2019/1210
         z 15. júla 2019,
         ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 27. mája 2016 prijala rozhodnutie (SZBP) 2016/849 (1) o reštriktívnych opatreniach voči Kórejskej ľudovodemokratickej republike.

                     (2)

                     Rada v súlade s článkom 36 ods. 2 rozhodnutia (SZBP) 2016/849 preskúmala zoznam označených osôb a subjektov uvedený v prílohách II, III, V a VI k uvedenému rozhodnutiu.

                     (3)

                     Jedna osoba, ktorá bola zaradená do zoznamu v prílohe I aj v prílohe II, by sa mala vypustiť z prílohy II. Záznam týkajúci sa jedného subjektu uvedeného v prílohe III by sa mal aktualizovať.

                     (4)

                     Rozhodnutie (SZBP) 2016/849 by sa malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Prílohy II a III k rozhodnutiu (SZBP) 2016/849 sa menia tak, ako sa uvádza v prílohe k tomuto rozhodnutiu.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 15. júla 2019

                  Za Radu

                  predsedníčka

               F. MOGHERINI

            (1)  Rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (Ú. v. EÚ L 141, 28.5.2016, s. 79).

            PRÍLOHA
            Rozhodnutie (SZBP) 2016/849 sa mení takto:

                        1.

                        V prílohe II sa časť I A („Osoby“) mení takto:

                                    a)

                                    záznam 30 týkajúci sa RI Pyong Chola (dátum narodenia 1948) sa vypúšťa;

                                    b)

                                    zvyšné záznamy sa prečíslovávajú od 1 do 27.

                        2.

                        V prílohe III sa v časti B („Subjekty“) záznam týkajúci sa tohto subjektu nahrádza takto:

                                    „3.

                                    Maritime Administrative Bureau
                                    alias North Korea Maritime Administration Bureau alebo Maritime Administration of DPR Korea

                                                Adresa: Ryonhwa-2Dong, Central District, Pchjongjang, KĽDR

                                                PO Box 416

                                                Telefón 850-2-18111 klapka 8059

                                                Fax: 850 2 381 4410

                                                e-mail: mab@silibank.net.kp

                                                Webová stránka: www.ma.gov.kp

                                    16.10.2017

                                    Spoločnosť Maritime Administrative Bureau napomáhala pri obchádzaní sankcií uložených Bezpečnostnou radou Organizácie Spojených národov, a to aj premenovaním a opätovnou evidenciou aktív označených subjektov a poskytovaním falošných dokladov plavidlám, na ktoré sa vzťahujú sankcie OSN.“


title: Rozhodnutie Rady (EÚ) 2019/1255 z 18. júla 2019, ktorým sa mení Protokol č. 5 o štatúte Európskej investičnej banky

text:
                  24.7.2019

                  SK

                  Úradný vestník Európskej únie

                  L 196/1

         ROZHODNUTIE RADY (EÚ) 2019/1255
         z 18. júla 2019,
         ktorým sa mení Protokol č. 5 o štatúte Európskej investičnej banky
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 308,
         so zreteľom na žiadosť Európskej investičnej banky,
         po postúpení návrhu legislatívneho aktu národným parlamentom,
         so zreteľom na stanovisko Európskeho parlamentu (1),
         so zreteľom na stanovisko Európskej komisie (2),
         konajúc v súlade s mimoriadnym legislatívnym postupom,
         keďže:

                     (1)

                     Správna rada Európskej investičnej banky (ďalej len „banka“) na svojom zasadnutí 11. decembra 2018 schválila harmonogram realizácie zmien správy a riadenia, ktoré konkrétne uviedla na zasadnutí 17. júla 2018.

                     (2)

                     Na základe rozhodnutia Rady guvernérov banky z 22. júna 2018 sa zvolalo zasadnutie pracovnej skupiny akcionárov na vysokej úrovni, ktorého cieľom bolo analyzovať možnosti niektorých členských štátov upísať ďalšie základné imanie v banke.

                     (3)

                     Je vhodné zvýšiť upísané základné imanie Poľska o 5 386 000 000 EUR v súlade s jeho žiadosťou.

                     (4)

                     Je takisto vhodné zvýšiť upísané základné imanie Rumunska o 125 452 381 EUR v súlade s jeho žiadosťou.

                     (5)

                     V súvislosti s uvedenými zvýšeniami by sa mali zmeniť aj ustanovenia o nominácii zástupcov Správnej rady banky skupinami členských štátov konajúcich po vzájomnej dohode.

                     (6)

                     Štatút banky by sa preto mal zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Protokol č. 5 o štatúte Európskej investičnej banky, ktorý je pripojený k Zmluve o fungovaní Európskej únie, sa mení takto:

                        1.

                        V článku 4 ods. 1 sa prvý pododsek mení takto:

                                    a)

                                    úvodná časť sa nahrádza takto:

                                       „1.   Základné imanie banky je 248 795 606 881 EUR, upísané členskými štátmi takto:“;

                                    b)

                                    riadky týkajúce sa Poľska a Rumunska sa nahrádzajú takto:

                                                „Poľsko

                                                11 366 679 827 “

                                                „Rumunsko

                                                1 639 379 073 “.

                        2.

                        V článku 9 ods. 2 sa tretí pododsek nahrádza takto:
                        „Zástupcov správcov vymenuje Rada guvernérov na päť rokov takto:

                                    —

                                    dvoch zástupcov navrhne Spolková republika Nemecko,

                                    —

                                    dvoch zástupcov navrhne Francúzska republika,

                                    —

                                    dvoch zástupcov navrhne Talianska republika,

                                    —

                                    dvoch zástupcov navrhnú po vzájomnej dohode Španielske kráľovstvo a Portugalská republika,

                                    —

                                    troch zástupcov navrhnú po vzájomnej dohode Belgické kráľovstvo, Luxemburské veľkovojvodstvo a Holandské kráľovstvo,

                                    —

                                    troch zástupcov navrhnú po vzájomnej dohode Chorvátska republika, Maďarsko a Poľská republika,

                                    —

                                    štyroch zástupcov navrhnú po vzájomnej dohode Dánske kráľovstvo, Helénska republika, Írsko a Rumunsko,

                                    —

                                    šesť zástupcov navrhnú po vzájomnej dohode Estónska republika, Lotyšská republika, Litovská republika, Rakúska republika, Fínska republika a Švédske kráľovstvo,

                                    —

                                    šesť zástupcov navrhnú po vzájomnej dohode Bulharská republika, Česká republika, Cyperská republika, Maltská republika, Slovinská republika a Slovenská republika,

                                    —

                                    jedného zástupcu navrhne Komisia.“.

            Článok 2
            Toto rozhodnutie sa začne uplatňovať jeden mesiac po dátume, kedy sa začne uplatňovať rozhodnutie Rady (EÚ) 2019/654 (3).

            V Bruseli 18. júla 2019

                  Za Radu

                  predsedníčka

               T. TUPPURAINEN

            (1)  Stanovisko zo 17. apríla 2019 (zatiaľ neuverejnené v úradnom vestníku).

            (2)  Stanovisko z 15. mája 2019 (zatiaľ neuverejnené v úradnom vestníku).

            (3)  Rozhodnutie Rady (EÚ) 2019/654 z 15. apríla 2019, ktorým sa mení Protokol č. 5 o štatúte Európskej investičnej banky (Ú. v. EÚ L 110, 25.4.2019, s. 36).


title: Rozhodnutie Politického a bezpečnostného výboru (SZBP) 2019/1264 z 23. júla 2019 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) (EUTM Somalia/1/2019)

text:
                  26.7.2019

                  SK

                  Úradný vestník Európskej únie

                  L 199/6

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2019/1264
         z 23. júla 2019
         o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) (EUTM Somalia/1/2019)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (1) a najmä na jeho článok 5,
         keďže:

                     (1)

                     Podľa článku 5 ods. 1 rozhodnutia 2010/96/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania vojenskej misie Európskej únie na podporu výcviku bezpečnostných síl Somálska (EUTM Somalia) vrátane rozhodnutí o vymenovaní následných veliteľov misie EÚ.

                     (2)

                     Rozhodnutím Rady (SZBP) 2017/971 (2) sa zmenila hierarchia velenia misie EUTM Somalia.

                     (3)

                     PBV prijal 11. júla 2018 rozhodnutie (SZBP) 2018/992 (3), ktorým sa plukovník Matteo Giacomo SPREAFICO vymenúva za veliteľa misie EÚ pre EUTM Somalia.

                     (4)

                     Taliansko 23. mája 2019 navrhlo vymenovať brigádneho generála Antonella DE SIA za veliteľa ozbrojených síl misie EÚ pre misiu EUTM Somalia, ktorý by od 9. augusta 2019 vo funkcii nahradil brigádneho generála Mattea Giacoma SPREAFICA.

                     (5)

                     Vojenský výbor EÚ sa 4. júna 2019 dohodol, že odporučí, aby PBV tento návrh schválil.

                     (6)

                     Malo by sa prijať rozhodnutie o vymenovaní brigádneho generála Antonella DE SIA. Rozhodnutie (SZBP) 2018/992 by sa preto malo zrušiť.

                     (7)

                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJAL TOTO ROZHODNUTIE:

            Článok 1
            Brigádny generál Antonello DE SIO sa týmto od 9. augusta 2019 vymenúva za veliteľa ozbrojených síl misie EÚ EUTM Somalia.

            Článok 2
            Rozhodnutie (SZBP) 2018/992 sa týmto zrušuje od 9. augusta 2019.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 23. júla 2019

                  Za Politický a bezpečnostný výbor

                  predsedníčka

               S. FROM-EMMESBERGER

            (1)  Ú. v. EÚ L 44, 19.2.2010, s. 16.

            (2)  Rozhodnutie Rady (EÚ) 2017/971 z 8. júna 2017, ktorým sa stanovujú opatrenia v oblasti plánovania a vedenia nevýkonných vojenských misií EÚ v rámci SBOP a ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska, rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a rozhodnutie (SZBP) 2016/610 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (Ú. v. EÚ L 146, 9.6.2017, s. 133).

            (3)  Rozhodnutie Politického a bezpečnostného výboru (SZBP) 2018/992 z 11. júla 2018 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) (EUTM Somalia/1/2018) (Ú. v. EÚ L 177, 13.7.2018, s. 12).


title: Rozhodnutie Európskeho parlamentu a Rady (EÚ) 2017/2192 z 15. novembra 2017 o mobilizácii Európskeho fondu na prispôsobenie sa globalizácii na základe žiadosti Talianska – EGF/2017/004 IT/Almaviva

text:
               25.11.2017

               SK

               Úradný vestník Európskej únie

               L 310/47

         ROZHODNUTIE EURÓPSKEHO PARLAMENTU A RADY (EÚ) 2017/2192
   z 15. novembra 2017
   o mobilizácii Európskeho fondu na prispôsobenie sa globalizácii na základe žiadosti Talianska – EGF/2017/004 IT/Almaviva
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní na trh práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)

               Taliansko 9. mája 2017 predložilo žiadosť o mobilizáciu prostriedkov EGF v súvislosti s prepúšťaním v spoločnosti Almaviva Contact SpA v Taliansku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               Preto by sa v súvislosti so žiadosťou predloženou Talianskom mali z EGF uvoľniť finančné prostriedky s cieľom poskytnúť finančný príspevok vo výške 3 347 370 EUR.

               (5)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2017 sa mobilizuje Európsky fond na prispôsobenie sa globalizácii s cieľom poskytnúť sumu 3 347 370 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 15. novembra 2017.

      V Štrasburgu 15. novembra 2017

            Za Európsky parlament

            predseda

         A. TAJANI

            Za Radu

            predseda

         M. MAASIKAS

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Európskej centrálnej banky (EÚ) 2017/2199 z 20. novembra 2017, ktorým sa mení rozhodnutie ECB/2014/40 o vykonávaní tretieho programu nákupu krytých dlhopisov (ECB/2017/37)

text:
               28.11.2017

               SK

               Úradný vestník Európskej únie

               L 312/92

         ROZHODNUTIE EURÓPSKEJ CENTRÁLNEJ BANKY (EÚ) 2017/2199
   z 20. novembra 2017,
   ktorým sa mení rozhodnutie ECB/2014/40 o vykonávaní tretieho programu nákupu krytých dlhopisov (ECB/2017/37)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 121 druhý pododsek v spojení s článkom 3.1 prvou zarážkou a článkom 18.1,
   keďže:

               (1)

               Rozhodnutím ECB/2014/40 (1) sa zaviedol tretí program nákupu krytých dlhopisov (third covered bond purchase programme – CBPP3). CBPP3 je spolu s programom nákupu cenných papierov krytých aktívami, programom nákupu aktív verejného sektora na sekundárnych trhoch a programom nákupu cenných papierov podnikového sektora súčasťou rozšíreného programu nákupu aktív (asset purchase programme – APP). Cieľom APP je ešte viac zlepšiť transmisiu menovej politiky, uľahčiť poskytovanie úverov hospodárstvu eurozóny, uvoľniť úverové podmienky pre domácnosti a firmy a pomôcť vrátiť mieru inflácie na úroveň tesne pod 2 % v strednodobom horizonte v súlade s primárnym cieľom Európskej centrálnej banky (ECB) udržiavať cenovú stabilitu.

               (2)

               Rada guvernérov 4. októbra 2017 rozhodla o spresnení pravidiel, ktoré sa týkajú akceptovateľnosti krytých dlhopisov typu conditional pass-through pre nákup v rámci CBPP3, a to vzhľadom na potenciálne väčšie riziko, ktoré predstavujú pre Eurosystém.

               (3)

               Rozhodnutie ECB/2014/40 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Zmena
   V článku 2 rozhodnutia ECB/2014/40 sa dopĺňa tento bod 9:

                  „9.

                  Kryté dlhopisy sú vylúčené z nákupov v rámci CBPP3, ak: a) majú štruktúru conditional pass-through, pri ktorej vopred vymedzené udalosti vedú k predĺženiu splatnosti dlhopisu a k prechodu na platobnú štruktúru, ktorá závisí predovšetkým od peňažných tokov z aktív podkladového súboru zabezpečovacích aktív; a zároveň b) ich vydal subjekt, ktorého najlepší rating emitenta nedosahuje CQS3.“

   Článok 2
   Nadobudnutie účinnosti
   Toto rozhodnutie nadobúda účinnosť 1. februára 2018.

      Vo Frankfurte nad Mohanom 20. novembra 2017

            Za Radu guvernérov ECB

            prezident ECB

         Mario DRAGHI

      (1)  Rozhodnutie ECB/2014/40 z 15. októbra 2014 o vykonávaní tretieho programu nákupu krytých dlhopisov (Ú. v. EÚ L 335, 22.11.2014, s. 22).


title: Rozhodnutie Rady z 27. novembra 2017, ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2017

text:
               29.11.2017

               SK

               Úradný vestník Európskej únie

               C 404/1

         ROZHODNUTIE RADY
   z 27. novembra 2017,
   ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2017
   (2017/C 404/01)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314 v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               rozpočet Únie na rozpočtový rok 2017 sa s konečnou platnosťou prijal 1. decembra 2016 (2),

               —

               Komisia 9. októbra 2017 predložila návrh obsahujúci návrh opravného rozpočtu č. 6 k všeobecnému rozpočtu na rozpočtový rok 2017,

               —

               pre potreby súvisiace s riadením štátnych pokladníc sa návrh opravného rozpočtu č. 6 k všeobecnému rozpočtu na rok 2017 musí prijať bezodkladne. Preto je v súlade s článkom 3 ods. 3 rokovacieho poriadku Rady odôvodnené skrátiť osemtýždňovú lehotu potrebnú na informovanie národných parlamentov stanovenú v článku 4 protokolu č. 1,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 6 na rozpočtový rok 2017 bola prijatá 27. novembra 2017.
   Úplné znenie je k dispozícii na nahliadnutie alebo stiahnutie na webovom sídle Rady: http://www.consilium.europa.eu/.

      V Bruseli 27. novembra 2017

            Za Radu

            predseda

         M. MAASIKAS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 51, 28.2.2017, s. 1.


               30.11.2017

               SK

               Úradný vestník Európskej únie

               C 408/59

         P7_TA(2014)0257
   Žiadosť o ochranu poslaneckej imunity Maria Borghezia
   Rozhodnutie Európskeho parlamentu z 2. apríla 2014 o žiadosti o ochranu imunity a výsad Maria Borghezia (2013/2279(IMM))
   (2017/C 408/09)

      Európsky parlament,

               —

               so zreteľom na žiadosť Maria Borghezia o ochranu svojej imunity, ktorú podal 21. novembra 2013 v súvislosti s vyšetrovaním jeho osoby vykonávaným súdom v Miláne a ktorá bola oznámená na plenárnej schôdzi 21. novembra 2013 (ref. č. 47917/13),

               —

               po vypočutí Carla Casiniho, ktorý zastupoval Maria Borghezia v súlade s článkom 7 ods. 5 rokovacieho poriadku,

               —

               so zreteľom na články 1, 11 a 21 Charty základných práv Európskej únie,

               —

               so zreteľom na článok 153 rokovacieho poriadku,

               —

               so zreteľom na článok 8 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu ,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010 a 6. septembra 2011 (1),

               —

               so zreteľom na taliansky trestný poriadok,

               —

               so zreteľom na článok 5 ods. 2 a články 6a a 7 rokovacieho poriadku,

               —

               so zreteľom na správu Výboru pre právne veci (A7-0245/2014),

               A.

               keďže poslanec Európskeho parlamentu Mario Borghezio požiadal o ochranu poslaneckej imunity v súvislosti s konaním na talianskom súde;

               B.

               keďže podľa článku 8 Protokolu o výsadách a imunitách Európskej únie poslanci Európskeho parlamentu nepodliehajú žiadnej forme vyšetrovania, zadržania alebo súdneho stíhania vo vzťahu k vyjadreným názorom alebo hlasovaniu pri výkone svojich úloh;

               C.

               keďže účelom týchto ustanovení je zabezpečiť, aby poslanci Európskeho parlamentu mohli v zásade vždy uplatňovať slobodu prejavu, pričom ale toto právo nepovoľuje ohováranie, osočovanie, podnecovanie k nenávisti alebo spochybňovanie dobrého mena iných ani akékoľvek vyhlásenia v rozpore s článkom 21 Charty základných práv Európskej únie;

               D.

               keďže žiadosť, ktorú podal Mario Borghezio, sa týka trestného vyšetrovania voči jeho osobe, ktoré vedie prokuratúra na súde v Miláne v súvislosti s jeho vyhláseniami, ktoré údajne predniesol počas rozhlasového rozhovoru 8. apríla 2013;

               E.

               keďže Mario Borghezio bol v čase rozhovoru poslancom Európskeho parlamentu;

               F.

               keďže podľa oznámenia prokuratúry sú predmetné vyhlásenia trestné podľa článku 81 ods. 1 a článku 595 ods. 1 talianskeho trestného poriadku, článku 3 ods. 1 zákona č. 205/1993 a článku 3 ods. 1 písm. a) zákona č. 654/1975, t. j. v prípade opakovaného ohovárania na verejnosti a šírenia diskriminačných myšlienok založených na nadradenosti alebo rasovej nenávisti;

               G.

               keďže uvedené vyhlásenia sa týkajú údajných charakteristických vlastností rómskej etnickej skupiny;

               H.

               keďže záznamy parlamentnej činnosti Mária Borghezia ukazujú, že prejavuje záujem o rómske otázky, ale okolnosti veci, ktoré sú uvedené v oznámení prokuratúry a ktoré boli zaznamenané pri vypočutí vo Výbore pre právne veci, svedčia o tom, že vyhlásenia prednesené počas rozhovoru nemajú priamu alebo zrejmú súvislosť s jeho parlamentnou činnosťou;

               I.

               keďže údajné vyhlásenia prekračujú tón, akým sa vo všeobecnosti vedú politické diskusie, a navyše nie sú vôbec parlamentného rázu; keďže tieto vyhlásenia sú v rozpore s článkom 21 Charty základných práv Európskej únie, a preto sa nemôžu považovať za vyhlásenia prednesené pri výkone úloh poslanca Európskeho parlamentu;

               J.

               keďže také vyhlásenia, ako sú vyhlásenia Maria Borghezia, by sa mohli potrestať podľa článku 153 rokovacieho poriadku, keby boli prednesené na parlamentnom zasadnutí; keďže poslanecká imunita by sa teda nemala vzťahovať na takéto vyhlásenia, ak sú prednesené mimo Parlamentu;

               K.

               keďže sa teda nemožno domnievať, že Mario Borghezio v danom prípade vykonával úlohy poslanca Európskeho parlamentu;

               1.

               rozhodol sa neochraňovať imunitu a výsady Maria Borghezia;

               2.

               poveruje svojho predsedu, aby bezodkladne postúpil toto rozhodnutie a správu gestorského výboru príslušným orgánom Talianskej republiky a Mariovi Borgheziovi.

      (1)  Rozsudok z 12. mája 1964 vo veci 101/63, Wagner proti Fohrmannovi a Krierovi (Zbierka 1964, s. 387); rozsudok z 10. júla 1986 vo veci 149/85, Wybot proti Faureovi a iným (Zbierka 1986, s. 2391); rozsudok z 15. októbra 2008 vo veci T-345/05, Mote proti Parlamentu (Zbierka 2008, s. II-2849); rozsudok z 21. októbra 2008 v spoločných veciach C-200/07 a C-201/07, Marra proti De Gregoriovi a Clementovi (Zbierka 2008, s. I-7929); rozsudok z 19. marca 2010 vo veci T-42/06, Gollnisch proti Parlamentu (Zbierka 2010, s. II-1135); rozsudok zo 6. Septembra 2011 vo veci C-163/10, Patriciello (Zbierka 2011, s. I-7565).